Oficiālais Vēstnesis L 315 , 25/11/1998 Lpp. 0012 - 0013



Komisijas Regula (EK) Nr. 2521/98 (1998. gada 24. novembris), ar kuru groza Regulu (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 2991/94, ar ko nosaka standartus ziežamajiem taukiem [1], un jo īpaši tās 8. pantu, ņemot vērā Padomes 1987. gada 2. jūlija Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 2. punktu, tā kā 2. panta 1. punkts Komisijas 1997. gada 1. aprīļa Regulā (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību [3], kurā jaunākie grozījumi izdarīti ar Regulu (EEK) Nr. 1298/98 [4], paredz noteikumus attiecībā uz norādēm par tauku saturu ziežamajos taukos, izņemot Regulā (EK) Nr. 2991/94 minētos produktus ar minimālo tauku saturu 80 %; tā kā metode, ar kuru pārbauda atbilstību šiem noteikumiem, paredzēta Regulas (EK) Nr. 577/97 2. panta 3. punktā un šīs regulas pielikumā; tā kā šīs metodes piemērošanas datums ir atlikts uz 1999. gada 1. janvāri, lai ļautu lietotājiem gūt pieredzi tās lietošanā, un, balstoties uz Komisijai iesniegtajiem rezultātiem, nodrošinātu sīku tās dzīvotspējas pārbaudi; tā kā iesniegtās informācijas izpēte ir parādījusi, ka noteiktās pielaides, kas noteiktas deklarētā tauku satura pārbaudei, ir pārāk mazas; tā kā pielaides vidējiem rādītājiem, kas iegūti no ņemtajiem paraugiem, kā arī individuālajiem mērījumiem, ir jāpalielina divas reizes; tā kā šajos apstākļos prasību, ka katram paraugam jāatbilst Regulas (EK) Nr. 2991/94 pielikumā noteiktajām robežām, vairs nevar saglabāt; tā kā ir jānosaka, ka noteiktajam vidējam tauku saturam ir jābūt šajās robežās; tā kā šajā regulā paredzētie pasākumi ir saskaņā ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Regulu (EK) Nr. 577/97 ar šo groza šādi. 1) Tās 2. pantu groza šādi: a) 1. punkta b) un c) apakšpunktu aizstāj ar šo: "b) vidējais tauku saturs nedrīkst atšķirties no deklarētajiem procentiem vairāk nekā par vienu procentu punktu. Atsevišķi paraugi nedrīkst atšķirties no deklarētajiem procentiem vairāk nekā par diviem procentu punktiem; c) visos gadījumos vidējam tauku saturam ir jābūt Regulas (EK) Nr. 2991/94 pielikumā noteiktajās robežās."; b) 2. punktu aizstāj ar šo: "2. Neskarot 1. punkta, Regulas (EK) Nr. 2991/94 pielikuma A daļas 1. punktā, B daļas 1. punktā un C daļas 1. punktā minēto produktu minimālajam tauku saturam ir jāatbilst deklarētajam produkta minimālajam tauku saturam."; 2. Regulas II pielikumu aizstāj ar šo: " II PIELIKUMS Deklarētā tauku satura pārbaude ziežamajos taukos No partijas izlases veidā paņem piecus paraugus, lai to pārbaudītu un analizētu. Piemēro šādas divas procedūras: A. Vidējo aritmētisko lielumu no pieciem iegūtajiem rezultātiem salīdzina ar deklarēto tauku saturu. Deklarēto tauku saturu uzskata par atbilstošu, ja vidējais aritmētiskais neatšķiras no deklarētā tauku satura vairāk nekā par vienu procentu punktu. B. Piecus atsevišķus rezultātus salīdzina ar 2. panta 1. punkta b) apakšpunktā norādīto pielaidi (+/- 2 % no deklarētā tauku satura). Ja atšķirība starp piecu atsevišķu rezultātu lielāko un mazāko vērtību ir mazāka vai vienāda ar četriem procentu punktiem, 2. panta 1. punkta b) apakšpunkta prasības uzskata par izpildītām. Ja atbilstība A un B punkta nosacījumiem ir apstiprināta, pārbaudāmo partiju atzīst par atbilstošu 2. panta 1. punkta b) apakšpunkta prasībām pat tad, ja viena no piecām vērtībām atrodas ārpus pielaides ± divi procentu punkti. " 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 24. novembrī Komisijas vārdā — Komisijas loceklis Franz Fischler [1] OV L 316, 9.12.1994., 2. lpp. [2] OV L 182, 3.7.1987., 36. lpp. [3] OV L 87, 2.4.1997., 3. lpp. [4] OV L 180, 24.6.1998., 5. lpp. --------------------------------------------------